Svenskernes uheld bragte igen Frederik 4. og August af Sachsen til at gribe til våben. Kong Frederik havde dog forsømt den gunstige tid, inden [[Slaget ved Poltava|sejren ved Poltava]], da Rusland endnu var villig til at give store løfter for at opnå hjælp. Han håbede imidlertid at hindre Sverige i at støtte Holsten-Gottorp og muligvis vinde de danske lande hinsides Sundet tilbage. De danske begyndte krigen med at overføre en hær til Skåne, hvor befolkningen stadig følte sig dansk, men den gunstige tid blev atter forpasset, og den svenske feltherre [[Magnus Stenbock]] fik tid til at samle en hær, som var den danske overlegen, og med den sejrede han i [[Slaget ved Helsingborg (1710)|slaget ved Helsingborg]] den 28. februar 1710, den sidste store kamp mellem danske og svenske i Skåne.
Historie